Kry só die poskantoor se digitale posbus | Maroela Media
Kry só die poskantoor se digitale posbus
Die Suid-Afrikaanse poskantoor (Foto: Wikipedia)
Kliënte van die Suid-Afrikaanse poskantoor wat hul posbusse voor die einde van dié jaar hernu, kwalifiseer vir 'n gratis lewenslange digitale posbus wat hulle onder meer in staat sal stel om privaat dokumente veilig te stoor.
Craig Mooi, 'n woordvoerder van die SA Poskantoor, sê dié organisasie wil 'n veilige kommunikasieplatform vir kliënte skep wat gebruik kan word vir die stuur en ontvang van elektroniese pos, maar ook 'n geënkripteerde stoorfasiliteit insluit waar belangrike elektroniese dokumente veilig bewaar kan word.
Dié elektroniese posbus sluit ook 'n veilige betaalopsie in sodat kliënte met dieselfde stelsel in 'n japtrap rekeninge kan betaal.
"Posbusse is geredelik beskikbaar en veilig," sê Mooi. "Met dié digitale posbus kan ons kliente hulle e-posse en rekeninge op meer as een platform kry."
Die jaarlikse huurgeld vir 'n posbus is R450 en R1 800 vir 'n privaatsak – beide opsies sluit die elektroniese posbus in indien dit voor die einde van die jaar hernu word. Posbusse kan by enige poskantoor landwyd betaal word of met 'n debietkaart, kontant of tjek op die SA Poskantoor se webwerf.
Vir enige navrae, kan die inbelsentrum gekontak word deur 0860 086 860 te bel.
AfriSake gaan konferensie oor Bitcoin en Blockchain hou
Ek vertrou jul ongelukkig nie en sal gevolglik bly by Postnet en my elektroniese dokumentasie op Cloud bewaar.